en da en da da ro da da da sv da en sv da da en pt nl da da da da da en da fr da da en
Bock, Ester - Nordic Women's Literature
Født i Sønderjylland, er mag.art. i litteraturhistorie, har arbejdet som højskolelærer og er mor til fire døtre. Hun debuterede i 1981 som skønlitterær forfatter med romanen En ganske almindelig kvinde efter at have skrevet børnebøger og salmedigtsamlingen Psalt, 1977.
Ud fra en kristen, humanitær livsholdning beskriver hun med sanselig indlevelse den borgerlige mellemklassekvindes vilkår i kærlighed, i ægteskab og som mor. Således i Blide forbrydere (R), 1986, og i sin seks bind lange nutidskrønike, udgivet 1988-99, om dyrlægefamilien Bechs liv i fire generationer, begyndende i foråret 1945 med Grønne grænser, 1988. Den balsamerede elsker (R), 1995, og fortsættelsen Sonate for to (R), 1997, fortæller om en ældre enkes krise og opbrud efter mandens død.
Siden ovenstående biografi blev publiceret i Nordisk Kvindelitteraturhistorie har Ester Bock udgivet romanerne Mens graven kastes, 1999, Jeg maler mit liv om Frida Kahlo, 2002, og de to bøger om den sønderjyske kvinde Adelheid, I det skjulte, 2006, og Klokken slår, 2009.
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.